पाएं अपने शहर की ताज़ा ख़बरें और फ्री ई-पेपरडाउनलोड करें
भिवानी. हरियाणा विद्यालय शिक्षा बोर्ड की सीनियर सेकेंडरी परीक्षा में गत वर्षो की तरह इस बार भी लड़कियों ने बाजी मारी। सीनियर सेकेंडरी (१२वीं) परीक्षा परिणाम 59.31 रहा है। 68.33 फीसदी लड़कियां और 52.02 फीसदी लड़के सफल रहे। पिछले वर्ष की तुलना में इस बार परीक्षा परिणाम 8.51 फीसदी कम रहा।
री-अपीयर का रिजल्ट ४५.६६ रहा : सीनियर सेकेंडरी री-अपीयर परीक्षा का परिणाम 45.66 प्रतिशत रहा। री-अपीयर परीक्षा में कुल 31,100 छात्र-छात्राएं शामिल हुए। इनमें से 14,203 परीक्षार्थी सफल रहे। 23,480 छात्र री-अपीयर हुए जिसमें 10,520 पास हुए। इनका पास पर्सेटेज 44.80 रहा। री-अपीयर होने वाली 7,620 छात्राओं में से 3,683 सफल रहीं। छात्राओं का पास पर्सेटेज 48.33 रहा।
अर्थशास्त्र में उलझ गए बच्चे : १२वीं के नतीजों में अर्थशास्त्र विषय का परिणाम 72.05 प्रतिशत रहा। यह किसी भी मुख्य ऐच्छिक विषयों में सबसे कम पास पर्सेटेज है। इस विषय में प्रदेश भर में 52, 932 बच्चे बैठे। इनमें से ३8,142 सफल रहे। अर्थशास्त्र की अपेक्षा बच्चों का बायलोजी विषय ज्यादा रास आया।
हालांकि बायलोजी को अर्थशास्त्र की अपेक्षा अधिक कठिन समझा जाता है। इसी प्रकार कठिन समझे जाने वाले गणित विषय का परीक्षा परिणाम भी अर्थशास्त्र की अपेक्षा ठीक रहा। रसायन शात्र और अंग्रेजी विषयों की पास प्रतिशतता भी 75 प्रतिशत से अधिक रही। अंग्रेजी आवश्यक विषय होता है तथा इस विषय की परीक्षा में प्रदेश भर में दो लाख 50, 992 परीक्षार्थी बैठे जिनमें से 1,96, 524 परीक्षार्थी पास हुए। ऐच्छिक विषयों में शामिल एग्रीकल्चर, कंप्यूटर टेक्नोलॉजी, कत्थक, गृह विज्ञान व दर्शनशास्त्र की पास प्रतिशता टॉप में बनी रही। उक्त विषयों की पास प्रतिशतता शत प्रतिशत रही।
निजी स्कूलों पर भारी पड़े सरकारी स्कूल
2012 की तरह इस बार भी सरकारी स्कूल निजी स्कूलों पर भारी पड़े। इस परीक्षा में राजकीय विद्यालयों के 1,54,479 परीक्षार्थी शामिल हुए। इनमे से 94,718 पास हुए। 34,080 परीक्षार्थीं एक विषय में तथा 13146 परीक्षार्थी एक से अधिक विषयों में री-अपीयर रहे। सरकारी स्कूलों की पास प्रतिशतता 61.31 रही। प्राइवेट विद्यालयों के 96,007 परीक्षार्थी इस परीक्षा में बैठे जिनमें 54,017 परीक्षार्थी उत्तीर्ण रहे। 21,374 परीक्षार्थी एक विषय में तथा 20,616 एक से अधिकविषयों में फेल हुए। प्राइवेट विद्यालयों की पास प्रतिशतता 56.26 रही।
(आगे की स्लाइड्स में पढ़ें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn